Държавен вестник, бр. 9, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  9
Чл. 149. Творческите и културните дейности 
на лишените от свобода включват:
1. самодейни изяви чрез представяне на 
театрални постановки, художествени програ­
ми, музикални концерти, спектакли, свързани 
с празници или други важни събития, и др.;
2. организиране на художествени и приложни 
изложби както от творчески изяви на лишени 
от свобода, така и на външни представители;
3. организирана клубна дейност по интереси;
4. организирани посещения на културни 
и религиозни мероприятия, спортни прояви, 
музеи, изложбени зали, исторически и други 
забележителности извън местата за лишаване 
от свобода;
5. провеждане на разнообразни културни 
програми от външни представители.
Чл. 150. (1) Ежедневно, в рамките на час 
и половина, във всяка група на лишени от 
свобода, които не са ангажирани в трудов 
процес, се провеждат културно-информационни 
мероприятия под формата на беседи, лекции, 
дискусии, диспути.
(2) При организиране на тези мероприятия 
се използват материали от пресата, интернет, 
справочни издания, енциклопедии, научнопопу­
лярни издания, телевизионни предавания и сте­
нен затворнически печат или радиопредавания.
(3) За провеждане на ежедневните култур­
но-информационни мероприятия инспекторите 
по социални дейности и възпитателна работа 
се подготвят сами или привличат психолози, 
лекари, учители, надзиратели и служители от 
сектор „Финансово-ресурсно осигуряване“.
(4) Един път месечно началникът на затвора, 
заместник-началникът на затвора по режимна 
и надзорно-охранителна дейност и началниците 
на сектори лично осъществяват реализацията 
на културно-информационните мероприятия в 
групите на лишените от свобода.
Чл. 151. (1) В съответствие с индивидуалния 
план за изпълнение на присъдата за отделни 
лишени от свобода или за цели групи от тях се 
организират подходящи програми за физкулту­
ра, спорт и други възстановителни дейности.
(2) Под ръководството на медицински специ­
алист се създават специални условия за лечебна 
физкултура за лишени от свобода, които имат 
нужда от това.
(3) За лишените от свобода непълнолетни, 
жени и отделни категории мъже се организират 
физкултурни и спортни занимания, съобразени 
с възрастовите, физическите им особености и 
техния пол.
(4) Лишените от свобода могат да разполагат 
с лични екипи и спортни пособия, включени 
в списъка на разрешените вещи.
(5) На всеки лишен от свобода освен престоят 
на открито се осигурява по един час дневно 
възможност за физическа или спортна активност.
(6) За подпомагане и стимулиране на фи­
зическото възпитание на лишените от свобода 
могат да бъдат привличани на доброволни 
начала външни представители – спортисти, 
треньори, спортни деятели, инструктори и др.
Чл. 152. (1) За подготовка на художествени 
програми могат да се привличат и специалисти 
отвън.
(2) С разрешение на началника на затвора, 
поправителния дом или затворническото обще­
житие лишените от свобода мо­гат да изнасят 
художествени програми пред обществеността 
или други затвори.
Чл. 153. (1) На лишените от свобода се 
осигурява гледане на телевизионни и видео­
програми до 22,00 ч., а с разрешение на на­
чалника на затвора, поправителния дом или 
затворническото общежитие за всеки конкретен 
случай – и до по-късно.
(2) Лишените от свобода могат да държат 
при себе си и да ползват лични телевизионни 
и радиоприемници.
(3) Личните телевизионни и радиоприемници 
се ползват във времето, определено от дневния 
режим, по общо съгласие на настанените в 
помещението и по начин, осигуряващ непре­
късната осемчасова междудневна почивка.
Чл. 154. (1) В затворите, поправителните 
домове и затворническите общежития се под­
държат библиотеки съгласно установения ред 
и практика на гражданските библиотеки.
(2) Лишените от свобода имат право на 
достъп до библиотеките най-малко един път 
седмично и се насърчават да се включват и 
участват в разнообразни културно-информаци­
онни дейности, като:
1. читателски и дискусионни клубове;
2. семинари или конференции, посветени на 
бележити български и чуждестранни писатели, 
поети, учени и т. н.;
3. дни или конкурси, посветени на личното 
творчество на лишени от свобода в областта 
на поезията, разказа, есето, фейлетона и др.;
4. други дейности, с които се популяризира 
книгоиздаването в различни области на позна­
нието и културата.
(3) Администрацията на затвора, поправи­
телния дом или затворническото общежитие 
съдейства на лишените от свобода за извърш­
ване на личен абонамент.
Чл. 155. (1) Достъпът на религиозни общ­
ности до местата за лишаване от свобода се 
осъществява след представяне на документ за 
регистрация.
(2) Религиозните общности представят спи­
сък на духовните лица, които ги представляват 
в местата за лишаване от свобода.
(3) Достъпът на духовните лица от рели­
гиозните общности в местата за лишаване от 
свобода се осъществява по утвърден график, 
съгласуван с ръководството на съответните 
места за лишаване от свобода.